Ahmad Lawan ya aiwatar da aikin farko a matsayin Shugaban majalisar dattawa - ISYAKU.COM Ahmad Lawan ya aiwatar da aikin farko a matsayin Shugaban majalisar dattawa - ISYAKU.COM
Home > LABARI > Ahmad Lawan ya aiwatar da aikin farko a matsayin Shugaban majalisar dattawa
Sanata Ahmad Lawan a ranar Alhamis, 13 ga watan Yuni ya gudanar da aiki na farko a matsayin sabon Shugaban majalisar dattawan Najeriya, inda ya rantsar da Sanata Rochas Okorocha a matsayin mai wakiltan yankin Imo ta yamma a majalisar.
Taron ya gudana ne jim kadan bayan majalisar dattawa ta gabatar da addu’o’i, da sauransu a zauren majalisar da ke Abuja. Lawan ya rantsar da Okorocha a zauren majalisar da misalin karfe 10:39 na safe. Legit.ng ta ruwaito cewa a ranar Talata, 11 ga watan Yuni ne yan majalisar suka zabi Lawan da Sanata Ovie Omo-Agege a matsayin Shugaban majalisar dattawa da mataimakinsa.
A baya mun ji cewa Sanatan Borno, Ali Ndume, a ranar Laraba, 12 ga watan Yuni yace ya ajiye lamarin kaye da ya sha a hannun Ahmed Lawan wajen neman kujerar shugabancin majalisa a kefe. Mista Ndume yayi takara da sabon Shugaban majalisar dattawa, Mista Lawan, a lokacin rantsar da majalisar dattawa ta tara wanda aka gudanar a ranar Talata, 11 ga watan Yuni.
Da yaki jin duk wani rarrashi da aka yi masa domin ya janye, Mista Ndume yace lallai sai yayi takarar wannan kujera. Sai dai ya sha kaye a hannun Lawan bayan anyi zaben inda ya samu kuri’u 28.
Item Reviewed: Ahmad Lawan ya aiwatar da aikin farko a matsayin Shugaban majalisar dattawa Rating: 5 Reviewed By: -